cometadata/datacite-titles-descriptions-related-identifiers huggingface dataset:
DOI: 10.14457/tu.the.2017.748
title: ไฟป่า: ความรู้ การจัดการ การปรับตัว ในเขตเทือกเขาภูแลนคา

description: วิทยานิพนธ์เรื่อง “ไฟป่า: ความรู้ การจัดการ การปรับตัว ในเขตเทือกเขาภูแลนคา” มีวัตถุประสงค์เพื่อศึกษานิเวศวิทยาไฟป่า ศึกษาประวัติศาสตร์ไฟป่า ความรู้และการจัดการไฟป่าของคนแต่ละกลุ่ม รวมทั้งศึกษาการปรับตัวของคนแต่ละกลุ่มในพื้นที่เทือกเขาภูแลนคา การศึกษานี้เก็บข้อมูลสนามโดยการสังเกตการณ์อย่างมีส่วนร่วมและการศึกษาเอกสารที่เกี่ยวข้อง ได้วางแผนเก็บข้อมูลระหว่างเดือนธันวาคม พ.ศ. 2560 ถึงเดือนเมษายน พ.ศ. 2561 ซึ่งเป็นช่วงฤดูไฟป่า โดยมีกลุ่มผู้ให้ข้อมูล 4 กลุ่ม คือ  1.) ชาวบ้าน 2.) เจ้าหน้าที่องค์การบริหารส่วนตำบลห้วยไร่ 3.) เจ้าหน้าที่ควบคุมไฟป่าของสถานีควบคุมไฟป่าตาดโตน-ภูแลนคา และเจ้าหน้าที่อุทยานแห่งชาติตาดโตน 4.) วัดป่าซับทอง ผลการศึกษาพบว่า ป่าเต็งรังเป็นระบบนิเวศไฟป่าของเทือกเขาภูแลนคา ต้นไม้มีการปรับตัวเพื่อดำรงอยู่ในสภาพที่มีไฟไหม้และสามารถอำนวยประโยชน์ให้แก่ชาวบ้านรอบๆเทือกเขาภูแลนคา ซึ่งมีวิถีชีวิตที่สัมพันธ์กับไฟป่ามาตั้งแต่อดีต โดยอาศัยไฟเป็นเครื่องมือการผลิต จนกระทั่งความรู้ธรรมชาตินิยมได้ถูกนำมาใช้ควบคุมไฟป่าในพื้นที่ อันส่งผลให้ความสัมพันธ์ของชาวบ้านกับป่าไม้เปลี่ยนแปลงไป แม้ว่าการใช้ประโยชน์จากป่าจะลดลงแต่ชาวบ้านก็ยังอาศัยกลยุทธ์การปรับตัวเพื่อให้สามารถดำรงชีวิตอยู่ได้ แต่ขณะเดียวกันธรรมชาตินิยมก็ได้สร้างความขัดแย้งให้กับผู้คน โดยเฉพาะกลุ่มคนที่ยังอาศัยไฟป่าเพื่อการดำรงชีพ ทำให้เกิดไฟป่าที่มาจากความขัดแย้ง การศึกษานี้ได้ถกเถียงกับมุมมองภววิทยาธรรมชาตินิยมที่ยังมีข้อจำกัด เมื่อถูกนำใช้งานจริงในสังคมท้องถิ่น แม้ว่าจะสามารถเปลี่ยนแปลงความสัมพันธ์ของผู้คนกับป่าไม้ได้ แต่ก็ยังนำมาซึ่งความขัดแย้งภายใต้ปฏิบัติการควบคุมไฟป่า ต้องเผชิญหน้ากับการต่อรองของกลุ่มต่างๆ ความรู้ธรรมชาตินิยมเองไม่สามารถทำงานได้เต็มที่ จนท้ายที่สุดต้องปรับตัว เพื่อลดความขัดแย้งสร้างและความสมดุลให้กับสังคม
DOI: 10.14457/tu.the.2017.749
title: “เงา” โลดแล่น: เมื่อระบบติวเตอร์ในโรงเรียน “อุ้ม” ระบบการศึกษาไทย

description: ระบบกวดวิชาในประเทศไทยมีพัฒนาการที่สัมพันธ์อย่างเป็นคู่ขนานกับระบบการศึกษาแบบสมัยใหม่ของไทยมากว่าศตวรรษ การเกิดขึ้นของการเรียนกวดวิชาส่วนบุคคลแสดงให้เห็นถึงความล้มเหลวของรัฐที่ไม่สามารถจัดการศึกษาให้แก่พลเมืองทุกคนได้อย่างเท่าเทียมและ  มีประสิทธิภาพ นับตั้งแต่รัฐเริ่มผูกขาดระบบการศึกษา การเกิดขึ้นของการศึกษาอย่างเป็นทางการส่งผลให้การศึกษารูปแบบอื่นๆ ที่แพร่หลายในสังคมประเพณีหรือที่สัมพันธ์กับการดำรงชีวิตหมดความสำคัญและค่อยๆ สูญหายไป โรงเรียนกลายเป็นทางเลือกเดียวของผู้คนในรัฐที่จะนำพวกเขาไปสู่การเคลื่อนขยับฐานะทางสังคมจึงการแข่งขันทางการศึกษาที่สูงมากเพราะการจัดลำดับโครงสร้างทางสังคมได้เกิดขึ้นผ่านระบบการศึกษาอย่างเป็นทางการ ขณะที่รัฐมุ่งรวมศูนย์อำนาจการบริหารจัดการและการกระจายทรัพยากรทางการศึกษา รัฐกลับไม่ได้มอบโอกาสด้านการศึกษาให้แก่พลเมืองของตนอย่าเท่าเทียมกัน ด้วยเงื่อนไขดังกล่าวจึงส่งผลให้ธุรกิจกวดวิชาซึ่งส่วนใหญ่มักดำเนินการโดยภาคเอกชนสามารถเติบโตได้มากยิ่งขึ้น เนื่องจากการเรียนกวดวิชามีค่าใช้จ่าย การเรียนกวดวิชาจึงช่วยเฉพาะผู้ที่มีฐานะทางเศรษฐกิจประสบความสำเร็จในการเขยิบฐานะ ทางสังคม มันจึงช่วยส่งเสริมช่องว่างทางสังคมและเศรษฐกิจระหว่างคนรวยกับคนจนให้กว้างยิ่งขึ้น ในช่วงทศวรรษที่ผ่านมาได้เกิดการกวดวิชาลักษณะใหม่ การกวดวิชาได้รวมเข้าเป็นส่วนหนึ่งของการศึกษาในโรงเรียนเกิดเป็นระบบติวเตอร์ในโรงเรียน ปรากฏการณ์ดังกล่าวมักเกิดขึ้นในโรงเรียนที่ค่อนข้างด้อยคุณภาพและพบอย่างเด่นชัดในโรงเขตพื้นที่นอกเมืองมากกว่าในเมือง  โรงเรียนจ้างกลุ่มติวเตอร์เข้าไปสอนกวดวิชาเพื่อช่วยวางแผนพัฒนายกระดับคุณภาพโรงเรียน ซึ่งแสดงผ่านการจัดลำดับผลคะแนนสอบวัดความรู้ขั้นพื้นฐานระดับชาติของนักเรียนโดยรวมในโรงเรียนนั้นๆ งานวิจัยทางมานุษยวิทยานี้ศึกษาปฏิบัติการของกลุ่มติวเตอร์ในโรงเรียนพยายามทำความเข้าใจและให้คำอธิบายเชิงลึกในเรื่องลักษณะกลุ่มองค์กรติวเตอร์ในโรงเรียน กลวิธีการสอน ปฏิสัมพันธ์ของพวกเขากับโรงเรียน และความสัมพันธ์ทางสังคมระหว่างพวกเขากับนักเรียน ผลการวิจัยพบว่า แม้ว่าการกวดวิชาในโรงเรียนจะไม่ได้ช่วยยกระดับคุณภาพของระบบการศึกษาไทยในเชิงปรัชญาการศึกษาโดยรวม และความรุ่งเรืองของระบบติวเตอร์ในโรงเรียนก็แสดงให้เห็นถึงความล้มเหลวของระบบการศึกษาไทยได้โดยทั่วไป แต่ทว่าระบบติวเตอร์ในโรงเรียน ช่วยให้นักเรียนที่เสียเปรียบโดยเฉพาะในชนบทสอบผ่านการสอบวัดระดับความรู้พื้นฐานมากยิ่งขึ้น ยิ่งไปกว่านั้นยังช่วยให้โรงเรียนมีลำดับที่ดีขึ้นและช่วยแบ่งเบาภาระงานของครูที่มากจนล้นมือได้
DOI: 10.14457/tu.the.2017.750
title: แผนธุรกิจสร้างห้องปฏิบัติการทดสอบถ่านหินที่ประเทศกัมพูชาของ ABC Cambodia

description: เอบีซี ลิมิเต็ด เป็นหนึ่งในบริษัทชั้นนำระดับโลกในธุรกิจการให้บริการด้านการตรวจสอบรับรอง มีสำนักงานใหญ่ในทวีปยุโรป ปัจจุบันมีพนักงานมากกว่า 90,000 คน มีสำนักงานและห้องปฏิบัติการทดสอบมากกว่า 2,000 แห่งทั่วโลก จากการเจริญเติบโตทางเศรษฐกิจอย่างรวดเร็วของประเทศกัมพูชา โดยเฉพาะอย่างยิ่งในอุตสาหกรรมการผลิตกระแสไฟฟ้าและการผลิตซีเมนต์ ทำให้มีความต้องการทดสอบถ่านหินจำนวนมากซึ่งเป็นวัตถุดิบสำคัญของอุตสาหกรรรมดังกล่าว บริษัท เอบีซี กัมพูชา จำกัด จึงเห็นสมควรให้มีการศึกษาความเป็นไปได้ของโครงการสร้างห้องปฏิบัติการทดสอบถ่านหิน ณ เมืองสีหนุวิลล์ ประเทศกัมพูชา และการจัดทำแผนธุรกิจเพื่อประกอบการตัดสินใจของฝ่ายบริหารผลการศึกษาพบว่าโครงการสร้างห้องปฏิบัติการทดสอบถ่านหิน ณ เมืองสีหนุวิลล์ มีความเหมาะสมทั้งในด้านการตลาด ด้านการเงิน และด้านการปฏิบัติการ แต่จำเป็นต้องมีการพัฒนาในด้านทรัพยากรมนุษย์ โดยในระยะแรกของการดำเนินธุรกิจต้องพึ่งพาบุคลากรผู้เชี่ยวชาญจาก เอบีซี ลิมิเต็ด และบริษัท เอบีซี ประเทศไทย จำกัดโครงการนี้จำเป็นต้องใช้เงินลงทุนจำนวน 119,000 ดอลลาร์สหรัฐ ซึ่งได้มาจากกำไรสะสมของบริษัท คาดว่าจะมีรายได้จากการให้บริการทดสอบถ่านหินรวม 1,065,000 ดอลลาร์สหรัฐ ภายใน 5 ปีแรก ผลตอบแทนจากการลงทุน (Internal Rate of Return) เท่ากับร้อยละ 64 ระยะเวลาคืนทุน (Payback Period) เท่ากับ 1.7 ปี และมูลค่าปัจจุบันสุทธิ (Net Present Value) เท่ากับ 201,000 ดอลลาร์สหรัฐ
DOI: 10.14457/tu.the.2017.751
title: การเผชิญหน้ากับความเจ็บป่วย: มิติเวลาของผู้ป่วยอัมพาต

description: วิทยานิพนธ์ฉบับนี้มุ่งศึกษาการเผชิญหน้ากับความเจ็บป่วยและการรับมือกับความเจ็บป่วย (Coping with illness) ของผู้ป่วยอัมพาตในระยะเวลาต่างๆ ของการเจ็บป่วยที่มีความเปลี่ยนแปลงไปแต่ละช่วงจากช่วงต้นๆ ของความเจ็บป่วยผู้ป่วยอัมพาตรู้สึกว่าเวลาไร้ความหมายแบนราบไม่มีจังหวะของกาละในแต่ละวัน เช้า สาย บ่าย เย็น ค่ำ ดึก ล่มสลายกลายเป็นเวลาที่ราบเรียบเหมือนชั่วกัลปาวสาน อย่างไรก็ดี เมื่อเวลาผ่านไประยะหนึ่งผู้ป่วยได้พัฒนาสัมผัสต่อเวลา (sense of time) ขึ้นเป็นส่วนหนึ่งของกระบวนการปรับตัวเพื่อให้ชีวิตเป็นสิ่งที่ทนทานได้มีเป้าหมายให้ก้าวไปหา และมีความเป็นจังหวะของเวลาการศึกษาพบว่าผู้ป่วยมีการจัดการการรับรู้เวลาใน 2 ลักษณะคือ ลักษณะแรกการจัดการเวลาในชีวิตประจำวันให้เกิดความเป็นจังหวะ อาทิ การกำหนดเป้าหมายประจำวันอย่างการทำงานหัตถกรรมให้ได้ตามจำนวนชิ้นที่ตั้งเป้าหมายไว้ หรือการนำเวลาไปผูกโยงกับสายสัมพันธ์ทางสังคมอย่างการรอคอยลูกกลับบ้าน เป็นต้น ลักษณะที่สอง ผู้ป่วยอัมพาตมีการจัดการเวลาในระยะยาวโดยสำหรับกลุ่มผู้ป่วยอัมพาตที่อายุน้อย มีการตั้งความหวังในชีวิตไว้โดยการถ่ายเทความหวังไปไว้ที่บุคคลใกล้ชิด เสมือนหนึ่งว่าชีวิตที่ดำเนินไปของบุคคลอื่นเป็นการเติมเต็มความหวังและความฝันของตนเอง ในขณะที่ในกลุ่มผู้ป่วยที่อายุมากจะมีการจัดการเวลาที่อิงกับโลกหน้าโดยพึ่งพิงศาสนามากกว่าโดยสรุป การศึกษาเบื้องต้นนี้มุ่งจะแสดงให้เห็นว่าประสบการณ์เชิงพื้นที่และเวลาของผู้ป่วยอัมพาตเป็นผลที่ถูกสร้างขึ้นจากความรู้/อำนาจ สายสัมพันธ์หลายชุด และในขณะเดียวกันก็ต้องการสำรวจการดิ้นรนของผู้ป่วยที่ปรารถนาจะทำให้ชีวิตมีเป้าหมาย มีความหวังและมีจังหวะเวลาด้วยวิธีต่างๆ ผ่านการทำงานภาคสนามด้วยการลงไปพูดคุยกับผู้ป่วยอัมพาตตามชุมชนในพื้นที่กรุงเทพมหานคร ซึ่งเป็นผู้ป่วยอัมพาตครึ่งท่อน หรือผู้ป่วยอัมพาตครึ่งซีก ไม่สามารถเดินได้ แต่สามารถขยับร่างกายได้เพียงท่อนเดียว เพื่อให้ผู้ป่วยสามารถสื่อสารหรือให้ข้อมูลได้ โดยผู้วิจัยได้ลงไปร่วมกิจกรรมกับอาสาสมัครสาธารณสุขของชุมชนต่าง
DOI: 10.14458/tsu.res.2015.10
title: การพัฒนาชุดฝึกอบรมบทเรียนอิเล็กทรอนิกส์ เพื่อเสริมสร้างทักษะภาษาอังกฤษด้านการออกเสียง การอ่านและการเขียนสาหรับครูระดับประถมศึกษาในโรงเรียนจังหวัดสงขลา
DOI: 10.14457/tu.the.2017.761
title: ตัวแบบการถดถอยลอจิสติกในการพยากรณ์ความน่าจะเป็นของการชำระหนี้ได้ของครัวเรือน: กรณีศึกษา จังหวัดปทุมธานี

description: งานวิจัยนี้มีวัตถุประสงค์เพื่อสร้างตัวแบบการถดถอยลอจิสติกที่เหมาะสมต่อการพยากรณ์ความน่าจะเป็นของความสามารถในการชำระหนี้ได้ของครัวเรือนโดยพิจารณาจากตัวชี้วัดมาตรฐานครอบครัวเข้มแข็ง โดยนำข้อมูลมาตรฐานครอบครัวเข้มแข็งในระดับครอบครัว จังหวัดปทุมธานี ปี พ.ศ. 2559 ที่เก็บรวบรวมโดยสำนักงานกิจการสตรีและสถาบันครอบครัวมาสร้างตัวแบบการถดถอยลอจิสติกที่มีการแก้ปัญหาความสัมพันธ์เชิงเส้นระหว่างตัวชี้วัดย่อย โดยใช้วิธีการแลสโซ่ และวิธีการสร้างองค์ประกอบหลักของตัวชี้วัดย่อย นอกจากนั้นในงานวิจัยนี้ยังได้มีการปรับค่าเอนเอียงของค่าประมาณพารามิเตอร์ ในกรณีที่เกิดสัดส่วนของเหตุการณ์หนึ่งน้อยกว่าเมื่อเทียบกับการเกิดอีกเหตุการณ์หนึ่ง  ผลการวิจัยพบว่าตัวแบบการถดถอยลอจิสติกแบบแลสโซ่เป็นตัวแบบที่เหมาะสมที่สุดในการพยากรณ์ความสามารถในการชำระหนี้ได้ของครัวเรือน
DOI: 10.14457/tu.the.2017.762
title: ขั้นตอนวิธีกำหนดเมทริกซ์สหสัมพันธ์แรกเริ่มโดยการจำลองสำหรับการแปลงนอร์ทา

description: การแปลงนอร์ทา (NORTA transformation) เป็นการแปลงเวกเตอร์ตัวแปรสุ่มที่มีการแจกแจงปรกติหลายตัวแปรที่มีเมทริกซ์สหสัมพันธ์เท่ากับ ∑_Z ให้เป็นตัวแปรสุ่มหลายตัวแปรที่มีการแจกแจงและเมทริกซ์สหสัมพันธ์ตามที่ต้องการ (∑_X ) ซึ่งต้องมีการกำหนดเมทริกซ์สหสัมพันธ์แรกเริ่ม (∑_Z ) ที่เหมาะสม วัตถุประสงค์ของงานวิจัยนี้ คือ (1) เพื่อปรับปรุงแนวทางการจำลองที่มีอยู่แล้วเพื่อกำหนดเมทริกซ์สหสัมพันธ์เริ่มต้นโดยให้มีการปรับให้เป็นปัจจุบัน (2) ริเริ่มการแจกแจงแบบเลขชี้กำลังและการแจกแจงครึ่งปรกติในการกำหนดสัมประสิทธิ์สหสัมพันธ์แบบมีทิศทาง (3) ใช้วิธีเสมือนมอนติคาร์โลมาใช้ในการประมาณสัมประสิทธิ์สหสัมพันธ์แทนการใช้วิธีโมเมนต์และ (4) เปรียบเทียบขั้นตอนวิธี 4 แบบ ได้แก่ ขั้นตอนวิธี NM (ใช้วิธีโมเมนต์) ขั้นตอนวิธี NMU (ใช้วิธีโมเมนต์และมีการปรับให้เป็นปัจจุบัน) ขั้นตอนวิธี QMC (ใช้วิธีเสมือนมอนติคาร์โล) และขั้นตอนวิธี QMCU (ใช้วิธีเสมือนมอนติคาร์โลและมีการปรับให้เป็นปัจจุบัน) ในงานวิจัยนี้ได้เสนอการสร้างตัวแปรสุ่มหลายตัวแปรรวมทั้งสิ้น 30 กรณีศึกษา จากผลการเปรียบเทียบโดยรวมพบว่าขั้นตอนวิธีที่มีการปรับให้เป็นปัจจุบันเหมาะสมกว่าขั้นตอนวิธีที่ไม่มีการปรับให้เป็นปัจจุบัน โดยทั่วไปวิธี QMCU เป็นวิธีที่มีประสิทธิภาพมากที่สุดสำหรับการสร้างตัวแปรสุ่ม 2 ตัวแปร เมื่อจำนวนของตัวแปรเพิ่มมากขึ้น ผู้วิจัยแนะนำให้ใช้ขั้นตอนวิธี NMU
DOI: 10.14457/tu.the.2017.763
title: การประมาณค่าสัมประสิทธิ์การถดถอยลอจิสติกแบบหลิวเมื่อเกิดปัญหาพหุสัมพันธ์โดยใช้วิธีบูตสแตรป

description: งานวิจัยนี้มีวัตถุประสงค์เพื่อประมาณค่าสัมประสิทธิ์การถดถอยลอจิสติกแบบหลิวเมื่อเกิดปัญหาพหุสัมพันธ์โดยใช้วิธีบูตสแตรปและเสนอตัวประมาณค่าพารามิเตอร์ชริงค์เกจ นอกจากนั้นได้เปรียบเทียบประสิทธิภาพของวิธีการประมาณค่าสัมประสิทธิ์การถดถอยลอจิสติกเมื่อเกิดพหุสัมพันธ์ ทั้งหมด 4 วิธี ได้แก่ วิธีการถดถอยลอจิสติกแบบหลิว วิธีการถดถอยลอจิสติกแบบหลิวด้วยวิธีบูตสแตรป วิธีการถดถอยลอจิสติกแบบหลิวที่เกือบจะไม่เอนเอียงและวิธีการถดถอยลอจิสติกแบบหลิวที่เกือบจะไม่เอนเอียงด้วยวิธีบูตสแตรป โดยเกณฑ์ที่ใช้ในการเปรียบเทียบประสิทธิภาพของตัวประมาณค่าคือ ค่าความคลาดเคลื่อนกำลังสองเฉลี่ย (MSE) จากการจำลองข้อมูล ภายใต้ขอบเขตของจำนวนตัวแปรอิสระเท่ากับ 2 3 และ 4 ตัวแปร ระดับความสัมพันธ์ระหว่างตัวแปรอิสระเท่ากับ 0.3 0.5 0.75 0.85 0.95 และ 0.99 และขนาดตัวอย่างเท่ากับ 20 40 60 80 และ 200 จากผลการศึกษาพบว่า ตัวประมาณค่าพารามิเตอร์ชริงค์เกจ D6 มีประสิทธิภาพดีที่สุด นอกจากนั้นตัวประมาณค่าสัมประสิทธิ์การถดถอยลอจิสติกแบบหลิวด้วยวิธีบูตสแตรปให้ค่า MSE ต่ำที่สุด
DOI: 10.14457/tu.the.2017.764
title: ช่วงความเชื่อมั่นสำหรับอัตราส่วนของค่าเฉลี่ยของการแจกแจงล็อกปรกติสำหรับประชากรสองกลุ่ม เมื่อไม่ทราบค่าเฉลี่ยและความแปรปรวนของประชากรหนึ่งกลุ่ม

description: งานวิจัยนี้มีวัตถุประสงค์เพื่อพัฒนาช่วงความเชื่อมั่นสำหรับอัตราส่วนของค่าเฉลี่ยของการแจกแจงล็อกปรกติสำหรับประชากรสองกลุ่ม เมื่อไม่ทราบค่าเฉลี่ยและความแปรปรวนของประชากรหนึ่งกลุ่มซึ่งเป็นวิธีใหม่ที่แตกต่างและมีประสิทธิภาพกว่าวิธีพาราเมตริกบูตสแตรปเดิม โดยวิธีการหาช่วงความเชื่อมั่นในงานวิจัยนี้ใช้วิธีพาราเมตริกบูตสแตรป (Parametric bootstrap method) ในกรณีพารามิเตอร์และขนาดตัวอย่างต่างๆ โดยทำการทดลองซ้ำ 10,000 ครั้ง ในแต่ละสถานการณ์ ผลลัพธ์จากการจำลองโดยวิธีมอนติคาโลแสดงให้เห็นถึงช่วงความเชื่อมั่นโดยวิธีใหม่ที่กำหนดให้ไม่ทราบค่าเฉลี่ยและความแปรปรวนหนึ่งกลุ่มให้ค่าความยาวเฉลี่ยของช่วงความเชื่อมั่นที่สั้นกว่าวิธีการประมาณแบบพาราเมตริกบูตสแตรปในทุกกรณี โดยที่ค่าความน่าจะเป็นคุ้มรวมมีค่าไม่ต่ำกว่าสัมประสิทธิ์ความเชื่อมั่นที่กำหนด และนำไปประยุกต์กับข้อมูลจริง
DOI: 10.14457/tu.the.2017.765
title: กรณีศึกษา: มุมมองผู้บริหารและผู้ผลิตสื่อบันเทิงต่อการเปลี่ยนแปลงพฤติกรรมของผู้บริโภคในการรับชมเนื้อหาผ่านรูปแบบสื่อออนไลน์

description: สถานการณ์ในปัจจุบันของอุตสาหกรรมบันเทิงของประเทศไทย ที่จำนวนผู้รับชมเนื้อหาหรือผู้บริโภคที่เข้าถึงเนื้อหานั้น มีพฤติกรรมการรับชมที่แตกต่างไปจากสมัยก่อน โดยเปลี่ยนตามยุคสมัยและเทคโนโลยีที่พัฒนาอย่างรวดเร็ว เป็นผลให้สื่อบันเทิงหลายแขนงต้องปิดกิจการลงไปจำนวนมาก ไม่ว่าจะเป็นธุรกิจสื่อสิ่งพิมพ์ หรือธุรกิจคลื่นวิทยุกระจายเสียง แม้กระทั่งธุรกิจสถานีโทรทัศน์ ก็ถูกพัฒนาให้เป็น “ทีวีดิจิทัล” ซึ่งก็เกิดผลกระทบจากพฤติกรรมการรับชมของผู้บริโภคไม่ต่างกัน จึงเป็นที่มาของงานวิจัยเชิงคุณภาพ “มุมมองผู้บริหารและผู้ผลิตสื่อบันเทิง ต่อการเปลี่ยนแปลงพฤติกรรมของผู้บริโภคในการรับชมเนื้อหาผ่านรูปแบบสื่อออนไลน์” โดยผู้ทำวิจัยเลือกสัมภาษณ์ผู้บริหารและผู้เชี่ยวชาญในการผลิตสื่อบันเทิง 5 สาขา ประกอบด้วย ธุรกิจสื่อสิ่งพิมพ์ ธุรกิจสื่อวิทยุกระจายเสียง ธุรกิจสื่อโทรทัศน์ ธุรกิจสื่อออนไลน์ และธุรกิจสื่อกิจกรรมนอกสถานที่ เพื่อนำบทสัมภาษณ์มาถ่ายทอดเป็นบทความเพื่อสร้างความเข้าใจให้กับผู้อ่าน รับทราบถึงรูปแบบพฤติกรรมผู้บริโภคในปัจจุบันที่มีต่อการรับชมสื่อบันเทิง พร้อมถ่ายทอดถึงกลยุทธ์การปรับตัวของแต่ละสาขาอาชีพในสื่ออุตสาหกรรมบันเทิง เพื่อตอบสนองความต้องการของผู้บริโภคในปัจจุบันผลจากการสัมภาษณ์ สามารถสรุปได้ว่าพฤติกรรมผู้บริโภคในปัจจุบันเปลี่ยนแปลงไปจากในอดีตแล้ว นั้นคือต้องการการเข้าถึงเนื้อหาที่ “รวดเร็ว / สั้นและกระชับ / ให้สาระความรู้ที่แปลกใหม่ / มอบความบันเทิง / ต้องการเข้าสู่เนื้อหาที่ฟรี” เป็นผลสะท้อนให้เห็นว่า ธุรกิจสื่อที่ปิดตัวลงไป ไม่สามารถปรับเปลี่ยนกลยุทธ์ให้ทันต่อความต้องการของผู้บริโภคในปัจจุบัน โดยผู้บริหารธุรกิจสื่อต่างๆ ที่ทางผู้วิจัยได้เลือกสัมภาษณ์นั้น ได้บอกถึงกลยุทธ์การปรับตัวครั้งนี้ในทิศทางเดียวกัน นั้นคือ “การปรับตัว” เพื่อให้ยังอยู่ในกระแสของปัจจุบันให้ได้ โดยยึดรูปแบบหรือวิธีการนำเสนอที่ถือเป็นเอกลักษณ์ของตนเองไว้ แล้วดำเนินธุรกิจที่หลากหลายช่องทางมากยิ่งขึ้น โดยเลือกใช้สื่อออนไลน์เป็นตัวขับเคลื่อนธุรกิจ และหารายได้เป็นหลัก สะท้อนให้เห็นถึงอำนาจของผู้บริโภคที่ในปัจจุบันสามารถเลือกรับชมเนื้อหาและช่องทางที่ตนเองสนใจหรือสะดวกได้ ซึ่งต่างจากเมื่อก่อนที่ต้องบริโภคในสื่อบันเทิงที่ทางสถานีเป็นผู้เลือกให้เท่านั้น และปัจจัยที่จะทำให้ธุรกิจสื่อบันเทิงสามารถอยู่รอดได้ในอนาคต นอกจากการปรับตัว นั้นคือการปรับวิสัยทัศน์ของผู้บริหารสื่อในปัจจุบันใหม่ทั้งหมด เพราะสื่อบันเทิงจะไม่ใช่แค่การนำเสนอเนื้อหาอีกต่อไป แต่ในอนาคตต้องครอบคลุมถึงการให้การบริการแบบครบวงจร โดยมองธุรกิจเป็นระบบ ECOSYSTEM นั้นคือมีจุดเชื่อมโยงของธุรกิจ การสื่อสารเป็นแค่ช่องทางในการนำเสนอและเข้าถึงข้อมูล แต่สุดท้ายรายได้หลักจะมาจากการจำหน่ายสินค้าหรือนวัตกรรมที่ผู้บริโภคต้องการ และในอนาคตธุรกิจสื่อจะกลายเป็นธุรกิจการให้บริการครบวงจรทั้งรูปแบบออนไลน์ ออนแอร์ และออนกราวด์
DOI: 10.14457/tu.the.2017.766
title: อุปสรรคและตัวขับการยอมรับเครื่องมือในการวิเคราะห์ข้อมูลในเชิงการกีฬา

description: ปัจจุบันนี้มีผู้สนใจนวัตกรรมและเทคโนโลยีและผู้ใช้งานคอมพิวเตอร์เคลื่อนที่ อุปกรณ์เคลื่อนที่ขนาดเล็ก อุปกรณ์ที่สวมใส่ได้เป็นจำนวนมากและการซื้อสินค้าผ่านช่องทางออนไลน์ได้รับการยอมรับมากขึ้น ประกอบกับกระแสของธุรกิจกีฬาและอุตสาหกรรมกีฬาในกีฬาระดับโลกมีความชัดเจนและเป็นธุรกิจที่ผู้คนให้ความสนใจเป็นอย่างสูง ผ่านรูปแบบ สปอร์ตแอนด์เอ็นเตอร์เทนเม้นท์  สปอร์ตมาร์เก็ตติ้ง และเทรนด์กีฬา และมีโอกาสจะเติบโตขึ้นอีกในตลาดในอนาคตสำหรับตลาดในประเทศไทย และพบว่าปัจจัยหนึ่งที่สนับสนุนความสำเร็จของนักกีฬา ทีมกีฬา และสโมสรธุรกิจกีฬาคือ เครื่องมือการวิเคราะห์ข้อมูลในเชิงการกีฬา ดังนั้นผู้วิจัยจึงได้ทำการศึกษาความรู้ ทฤษฎี และงานวิจัยด้านนี้ โดยมีวัตถุประสงค์เพื่อศึกษาเรื่องปัจจัยที่เป็นอุปสรรคและปัจจัยที่เป็นตัวขับการยอมรับในเครื่องมือการวิเคราะห์ข้อมูลในเชิงการกีฬาในรูปแบบของซอฟต์แวร์ประยุกต์ อุปกรณ์ที่สวมใส่ได้และเทคโนโลยีทางการกีฬางานวิจัยนี้เป็นงานวิจัยเชิงปริมาณแบบสำรวจ โดยเก็บข้อมูลจากการทำแบบสอบถามแบบกระดาษและแบบสอบถามออนไลน์กับกลุ่มตัวอย่างประชากรที่เป็นกีฬานักกีฬาประเภททีมและบุคคลทั้งระดับอาชีพและสมัครเล่นในเขตกรุงเทพและปริมณฑล โดยมีจำนวนแบบสอบถามที่มีความสมบูรณ์รวมทั้งสิ้นเป็นจำนวน 208 ชุดผลการวิเคราะห์คุณลักษณะทางประชากรศาสตร์ จะเห็นได้ว่ากลุ่มตัวอย่างส่วนใหญ่เป็นเพศชาย มีช่วงอายุระหว่าง 10 ถึง 19 ปี มีระดับการศึกษามัธยมศึกษาตอนปลายและปริญญาตรีโดยมีประเภทของพฤติกรรมเป็นกลุ่มนักกีฬาสมัครเล่น ในกีฬาลักษณะทีมชนิดกีฬาวอลเลย์บอล เคยเล่นกีฬามาแล้ว 5 ปีขึ้นไปถึง 10 ปี และเป็นนักกีฬาที่สนใจเรื่องนวัตกรรมและเทคโนโลยี มีความสนใจในอุปกรณ์ที่สวมใส่ได้ใน 5 คุณสมบัติ จำนวนรวมทุกคุณสมบัติทั้งหมด 361 รายการ มีความสนใจในซอฟต์แวร์ประยุกต์บนคอมพิวเตอร์เคลื่อนที่และอุปกรณ์เคลื่อนที่ขนาดเล็กใน 4 คุณสมบัติการใช้งานจำนวนรวมทุกคุณสมบัติทั้งหมด 356 รายการ โดยที่คุณสมบัติดังกล่าวรองรับการทำงานวิเคราะห์ข้อมูลในเชิงการกีฬา โดยให้ความเห็นเพิ่มเติมว่าปัญหาหรืออุปสรรคที่ทำให้ไม่ยอมรับในเครื่องมือในการวิเคราะห์ข้อมูลในเชิงการกีฬา มีสาเหตุมาจาก เครื่องมือฯ มีราคาแพง งบประมาณหรือรายได้มีจำกัด ขาดความรู้ในเรื่องการวิเคราะห์ข้อมูลในเชิงการกีฬา เครื่องมือในการวิเคราะห์ข้อมูลนั้นยากต่อการใช้งาน และการสวมใส่อุปกรณ์ไม่สะดวกและมีปัญหาต่อการใช้งาน ผลการวิเคราะห์ทางสถิติเกี่ยวกับปัจจัยที่เป็นอุปสรรคและตัวขับการยอมรับในเครื่องมือการวิเคราะห์ข้อมูลในเชิงการกีฬาพบว่า ผู้ใช้งานจะมีความตั้งใจในการใช้งานเครื่องมือในการวิเคราะห์ข้อมูลขึ้นกับอิทธิพลทางตรงหรือตัวขับในปัจจัย อุปสรรคด้านความเสี่ยง การรับรู้ถึงประโยชน์ที่จะได้รับจากเครื่องมือการวิเคราะห์ข้อมูลในเชิงกีฬา ทัศนคติต่อพฤติกรรม การคล้อยตามกลุ่มอ้างอิง และการรับรู้ความสามารถในการควบคุมพฤติกรรม และยังพบว่าปัจจัยอุปสรรคการใช้งาน อุปสรรคด้านมูลค่า อุปสรรคจากการใช้งานแบบดั้งเดิม อุปสรรคจากภาพลักษณ์ อุปสรรคค่าใช้จ่าย และการรับรู้ว่าเครื่องมือการวิเคราะห์ข้อมูลในเชิงกีฬาเป็นระบบที่ง่ายต่อการใช้งาน ไม่ได้ส่งผลเชิงบวกต่อการยอมรับการใช้งานเครื่องมือการวิเคราะห์ข้อมูลในเชิงการกีฬา
DOI: 10.14457/tu.the.2017.767
title: โครงการพัฒนาโมบายแอปพลิเคชันแนะนำและวางแผนภาษีเงินได้บุคคลธรรมดา

description: เนื่องจากอัตราการยื่นภาษีเงินได้บุคคลธรรมดาและอัตราผู้ใช้งานสมาร์ตโฟนที่เพิ่มขึ้นอย่างต่อเนื่อง ระบบแนะนำและวางแผนภาษีเงินได้บุคคลธรรมดา (Tax Planning) จึงถูกพัฒนาขึ้น เพื่อรองรับความต้องการของผู้ใช้ที่ต้องการวางแผนภาษี โดยระบบในส่วนของผู้ใช้งานทั่วไปที่ต้องการระบบเพื่อช่วยวางแผนภาษี มีสถาปัตยกรรมเป็นแบบโมบายแอปพลิเคชัน (Mobile Application)   ซึ่งสามารถทำฟังก์ชันต่าง ๆ เช่น จัดการข้อมูลส่วนตัว จัดการข้อมูลรายได้ จัดการข้อมูลค่าลดหย่อน แนะนำรายการลดหย่อนภาษี จัดการเอกสารหลักฐาน และสรุปข้อมูลภาษีได้ ในขณะที่ระบบในส่วนของผู้บริหารจัดการแอปพลิเคชัน มีสถาปัตยกรรมเป็นเว็บแอปพลิเคชัน (Web Application) ซึ่งสามารถทำฟังก์ชันต่าง ๆ เช่น จัดการโครงสร้างภาษี จัดการข้อมูลแนะนำลดหย่อนภาษี และเรียกรายงานเพื่อการบริหารจัดการได้ในการพัฒนาระบบแนะนำและวางแผนทางภาษี ผู้พัฒนาใช้แนวคิดการวิเคราะห์และออกแบบระบบเชิงวัตถุ (Object Oriented Analysis and Desing) โดยใช้เทคนิค UML (Unified Modeling Language) ในการทำตัวแบบระบบและใช้ภาษา สวิฟต์เวอร์ชัน 3 (Swift 3 Language) สำหรับส่วนโมบายแอปพลิเคชันซึ่งเป็นส่วนไคลเอนต์ (Client) ที่รองรับการทำงานบนระบบปฏิบัติการ ไอโอเอส (iOS) ตั้งแต่เวอร์ชัน 9 และในส่วนของการบริหารจัดการแอปพลิเคชัน ใช้ภาษาสกาล่า (Scala Language) บนเพลย์เฟรมเวิร์ค (Play Framework) เอชทีเอมแอล (HTML) และจาวาสคริปต์ (java script) ในการพัฒนา โดยใช้โครงสร้างพื้นฐาน (Infrastructure) บนบริการของอเมซอนโมบายฮับ (Amazon Mobile Hub)
DOI: 10.14457/tu.the.2017.768
title: ลักษณะของภาพถ่ายโฆษณาที่ส่งผลต่อทัศนคติของลูกค้าที่มีต่อภาพถ่ายโฆษณาขายสินค้าบนอินสตาแกรม: กรณีศึกษา กระเป๋าแฟชั่นที่ไม่ใช่สินค้าแบรนด์เนม

description: การเติบโตอย่างก้าวกระโดดของธุรกิจออนไลน์ และพฤติกรรมในการเลือกซื้อสินค้าของผู้บริโภคที่เปลี่ยนไป ทำให้เกิดการขายสินค้าบนสื่อสังคมออนไลน์ต่าง ๆ เป็นจำนวนมาก โดยเฉพาะการขายสินค้าประเภทแฟชั่นและเครื่องแต่งกายที่นิยมขายผ่านอินสตาแกรม ซึ่งภาพโฆษณาสินค้าเป็นปัจจัยสำคัญอย่างมากต่อการจูงใจให้ผู้บริโภคหรือลูกค้าซื้อสินค้า การวิจัยจึงนี้มีวัตถุประสงค์เพื่อศึกษาว่า ลักษณะของภาพถ่ายโฆษณาสินค้าแฟชั่นบนอินสตาแกรมแบบใดที่จะทำให้ลูกค้าหรือผู้บริโภคมีทัศนคติที่ดีต่อภาพ ๆ นั้น โดยกรอบการวิจัยพัฒนาจากแนวคิดการจำแนกรูปแบบภาพถ่ายโฆษณาบนนิตยสาร และแนวคิดปัจจัยขององค์ประกอบของภาพถ่าย เช่น มุมมองภาพ ความลึกของภาพ สีของภาพพื้นหลัง และแสงสำหรับกระบวนการวิจัยได้นำภาพถ่ายโฆษณาสินค้าประเภทกระเป๋าแฟชั่นของผู้หญิงที่มีการโพสต์ภาพถ่ายโฆษณาที่มีกระเป๋าอยู่ในภาพนั้น ๆ บนอินสตาแกรม ในช่วงระยะเวลา 2 สัปดาห์ ของเพจที่มียอดผู้ติดตามจำนวนเกินกว่า 40,000 ราย มาเป็นกลุ่มตัวแทนภาพโฆษณาที่นำมาวิเคราะห์และจำแนกรูปแบบ เพื่อสร้างแบบสอบถามที่ใช้เป็นเครื่องมือในการสำรวจความคิดเห็นทัศนคติที่ผู้ตอบแบบสอบถามมีต่อภาพถ่ายเหล่านั้น กับกลุ่มตัวอย่างที่เป็นผู้หญิงที่เคยซื้อสินค้าแฟชั่นบนสื่อออนไลน์ จำนวน 404 กลุ่มตัวอย่าง ด้วยวิธีการแจกแบบสอบถามในรูปแบบอิเล็กทรอนิกส์ และนำข้อมูลที่ได้มาจัดอันดับด้วยค่าเฉลี่ยของทัศนคติที่ผู้ตอบแบบสอบถามมีต่อภาพถ่ายสูงสุด 5 อันดับแรก โดยวิเคราะห์ทั้งแบบไม่จำแนก และจำแนกตามช่วงอายุ และรายได้ภายใต้กรอบการการวิจัย รวมทั้งให้ผู้เชี่ยวชาญวิเคราะห์ถึงลักษณะร่วมเพิ่มเติมของผลการจัดอันดับที่ได้ผลการวิจัยตามกรอบการวิจัยพบว่า ลักษณะภาพถ่ายโฆษณาที่ทำให้ลูกค้าหรือผู้บริโภคมีทัศนคติที่ดีต่อภาพนั้น ๆ ได้แก่ ภาพที่แสดงการสาธิตการทำงานของสินค้าหรือการใช้งานสินค้า ซึ่งเป็นภาพกระเป๋าที่ถูกใช้งานโดยนางแบบหรือนายแบบในภาพ หรือภาพกระเป๋าที่บรรจุสิ่งของอยู่ภายใน โดยมีลักษณะภาพเป็นมุมระดับสายตา ความลึกของภาพเป็นภาพชัดลึก สีของภาพพื้นหลังเป็นสีกลางและสีอ่อน ลักษณะของแสงในภาพเป็นไฮคีย์หรือค่อนไปทางไฮคีย์ โดยเมื่อจำแนกตามอายุ และรายได้นั้นพบว่า ลักษณะของภาพถ่ายโฆษณาที่ส่งผลทำให้ลูกค้าหรือผู้บริโภคมีทัศนคติที่ดี มีลักษณะแตกต่างกันเล็กน้อยในแต่ละช่วงอายุและรายได้ผลของงานวิจัยนี้นอกจากจะเป็นประโยชน์ในทางทฤษฎีที่แสดงให้เห็นถึงลักษณะของภาพถ่ายโฆษณาบนอินสตาแกรม สนับสนุนแนวคิดรูปแบบภาพถ่ายโฆษณาบนนิตยสารและปัจจัยขององค์ประกอบของภาพถ่ายแล้ว ยังให้ประโยชน์ในทางปฏิบัติกับผู้ที่ต้องการขายสินค้าสินค้าแฟชั่นบนอินสตาแกรม โดยสามารถนำไปเป็นแนวทางในการถ่ายภาพโฆษณาสำหรับการขายสินค้าบนอินสตาแกรม ให้ตรงตามช่วงอายุ และระดับรายได้ของกลุ่มเป้าหมายได้อย่างไรก็ตาม จากข้อมูลการวิเคราะห์ของผู้เชี่ยวชาญที่ได้ในงานวิจัยนี้พบว่าน่าจะยังมีปัจจัยอื่นอีกที่มีผลต่อการสื่ออารมณ์ของภาพ แต่อยู่นอกกรอบการวิจัย เช่น ลักษณะนายแบบหรือนางแบบ ลักษณะการจัดวางท่าทาง รวมถึงการแต่งกายของนายแบบหรือนางแบบ ดังนั้นปัจจัยเหล่านี้จึงเป็นเรื่องที่น่าศึกษาเพิ่มเติมต่อไป
DOI: 10.14458/tsu.res.2014.15
title: เทศกาลและพิธีกรรมสำคัญของศาลเจ้าจีนในจังหวัดตรัง
DOI: 10.14458/tsu.res.2014.16
title: การบังคับใช้กฎหมายเพื่อคุ้มครองสิทธิของลูกจ้าง ภาคประมงทะเลในจังหวัดสงขลา
DOI: 10.14458/tsu.res.2014.18
title: สภาวะที่เหมาะสมต่อการสกัดแคโรทีนอยด์ และการผลิตบิวทานอลจาก น้ำทิ้งโรงงานสกัดน้ำมันปาล์ม